*Проект*

НАРЕДБА

**№ 23**

НА ОБЩИНА ВЪЛЧЕДРЪМ

ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ И ЦЕНТРОВЕ ЗА ПОДКРЕПА ЗА ЛИЧНОСТНО РАЗВИТИЕ

Чл. 1. (1) С наредбата се определят обстоятелствата, които подлежат на вписване в Регистъра на общинските детски градини и центровете за подкрепа за личностно развитие (наричан по-нататък „регистъра"), редът за вписване и поддържане, както и за достъп до информацията в него.

(2) На регистрация по реда на наредбата подлежат на вписване в регистъра общинските детски градини и центровете за подкрепа за личностно развитие в Община Вълчедръм.

(3) Регистърът е публичен и се поддържа се от Община Вълчедръм.

Чл. 2. (1) Регистърът на общинските детски градини и центровете за подкрепа за личностно развитие се води по образец, съгласно приложението към наредбата.

(2) В регистъра не се въвеждат данни, които представляват класифицирана информация.

Чл.**3**. Подлежащи на вписване в регистъра са следните обстоятелства:

1. наименование, адрес на управление и на ползваните от детската градина и центъра за подкрепа за личностно развитие сгради;

2. код по БУЛСТАТ;

3. юридически статут;

4. основание за откриване;

5. данни за преобразуване/промяна;

6. форма на собственост;

7. източник на финансиране;

8. ръководство на детската градина/центъра за подкрепа за личностно развитие (позиция, имена);

9. видове дейности, за които е регистриран;

10. адрес, телефон, електронен адрес и адрес в интернет;

11. основание за заличаване на регистрацията.

Чл. 4. (1)Регистърът се поддържа като електронна база данни за подлежащите на вписване обстоятелства, както и на хартиен носител.

(2) Компютърната база данни се поддържа по начин, който гарантира целостта и защитата на информацията в системата срещу разрушение, неправомерното изменение и контролирания достъп за вписвания и преглеждане.

**Чл. 5.** За вписване в регистъра директорът на детската градина и на центъра за подкрепа за личностно развитие подава в Община Вълчедръм заявление с приложени копия на документите, доказващи обстоятелствата, подлежащи на вписване.

**Чл. 6.** (1) Действията по вписване и водене на регистъра се извършват от длъжностно лице, определено със заповед на кмета на Община Вълчедръм.

(2) Лицето по ал. 1 вписва и контролира данните, предоставени от общинските детски градини и центровете за подкрепа за личностно развитие.

(3) Длъжностното лице по ал. 1 поставя дата след всяко вписване и се подписва на хартиения носител.

(4) Длъжностното лице вписва в регистъра входящия номер на заявленията за регистрация по реда на тяхното подаване.

(5) В хартиения носител на регистъра не се допускат изтривания и зачертавания. Техническите грешки, допуснати при вписването, се поправят от длъжностното лице със забележка.

(6) Регистърът и заявлението за вписване с прилежащите му документи се съхраняват от длъжностното лице по ал. 1.

**Чл. 7.** (1) Последващите вписвания на нови обстоятелства се извършват без да се засяга информацията, съдържаща се в предходните вписвания.

(2) Всяко ново вписване на обстоятелство от даден тип отменя предишно вписано обстоятелство от същия тип. След извършване на вписването актуалното състояние на съответния информационен обект се представя с новото вписване.

(3) В регистъра се поддържа и съхранява информация за настъпилите промени във вписаните обстоятелства.

**Чл.8.**(1) Достъпът до регистъра е публичен и се реализира по начин, който гарантира сигурността на съхранение на данните в него.

(2) Достъпът до информацията в регистъра се осигурява чрез страницата на Община Вълчедръм в интернет или от длъжностното лице по чл. 6.

**Заключителни разпоредби**

**§ 1.** Наредбата се издава на основание чл. 346 от Закона за предучилищното и училищното образование и е приета с Решение № …………………... на Общински съвет – Вълчедръм.

§ 2. Наредбата влиза в сила от учебната 2016/2017 година.

Приложение по чл.2

РЕГИСТЪР НА ОБЩИНСКИТЕ ДЕТСКИ ГРАДИНИ И ЦЕНТРОВЕ ЗА ПОДКРЕПА ЗА ЛИЧНОСТНО РАЗВИТИЕ ОБЩИНА ВЪЛЧЕДРЪМ

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| № | Вх. № на заявлението за вписване | Наименование, адрес на управление и адреси на ползваните сгради | Код по БУЛСТАТ | Юридически статут | Основа­ние за открива не | Данни за  преобразуване/  промяна | Форма на собственост | Източник на финансиране | Ръководство  (позиция,  имена) | Видове дейности, за които е регистрирана | Адрес, телефон, електро­нен адрес и адрес в интернет | Основание за  заличаване на  регистрацията |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |